Interfectio Michaelis Brown
Interfectio Michael Brown die 9 Augusti 2014 in suburbio Ferguson urbis Sancti Ludovici civitatis Missuriae facta est. Brown, adulescens nigricolor annos duodeviginti natus, sclopetatus est a Darren Wilson annos viginti octo nato, vigile albicolori. Condiciones interfectionis disputatae ac reclamationes tumultusque populares animos hominum ad se in Civitatibus Foederatis forisque converterunt. Post interfectionem multum disceptatum est de rationibus inter vigiles et Afroamericanos ac de viribus a vigilis adhibitis.